
Text rozhodnutia
Súd: Krajský súd Nitra Spisová značka: 23Sd/131/2012 Identifikačné číslo súdneho spisu: 4012200331 Dátum vydania rozhodnutia: 30. 05. 2012 Meno a priezvisko sudcu, VSÚ: JUDr. Dana Kálnayová ECLI: ECLI:SK:KSNR:2012:4012200331.1 ROZSUDOK V MENE SLOVENSKEJ REPUBLIKY Krajský súd v Nitre v právnej veci navrhovateľky: C. P., bytom G. - L., C. II. XX, proti odporkyni: Sociálna poisťovňa, ústredie v Bratislave, Bratislava, Ul. 29. augusta 8, o invalidný dôchodok, takto r o z h o d o l : Krajský súd konanie vo veci z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Rozhodnutím č. XXX XXX XXXX zo dňa 10. 04. 2012 odporkyňa navrhovateľke zamietla žiadosť o invalidný dôchodok, pretože podľa posudkového lekára v Nitre bola uznaná s mierou poklesu 60 %, avšak nezískala potrebný počet rokov dôchodkového poistenia pred dátumom vzniku invalidity 21. 10. 2011 nezískala ani jeden deň obdobia dôchodkového poistenia. Navrhovateľka podala návrh na preskúmanie rozhodnutia, v ktorom uviedla, že žiada o opätovné preskúmanie zdravotného stavu, vzhľadom na nové lekárske nálezy a zhoršenie zdravotného stavu. U posudkového lekára v Nitre dňa 17. 05. 2012 navrhovateľka uviedla, že netrvá na ďalšom pokračovaní odvolacieho konania a žiadala konanie vo veci zastaviť. Podľa § 96 ods.1 veta druhá OSP a § 246c OSP, ak je návrh vzatý celkom späť, súd konanie zastaví. Podľa § 250h ods.2 a § 250l ods.2 OSP, až do rozhodnutia súdu môže navrhovateľ vziať návrh späť. Vzhľadom na vyššie uvedené skutočnosti a citované zákonné ustanovenia, rozhodol krajský súd tak, ako je uvedené vo výroku tohto rozhodnutia. O trovách konania súd rozhodol podľa § 146 ods. 1 písm. c/ a § 246c O. s. p.. Poučenie: Proti tomuto uzneseniu možno podať odvolanie do 15 dní, odo dňa jeho doručenia, cestou podpísaného súdu, písomne, dvojmo. V odvolaní sa má popri všeobecných náležitostiach (§ 42 ods.3) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie, alebo postup súdu považuje za nesprávny a čoho sa odvolateľ domáha.

